Kazys Petkevičius (1926)

Kazys Petkevičius (1926 m. sausio 1 d. Steigviliuose, Pakruojo raj. – 2008 m. spalio 14 d. Kaune) – Lietuvos krepšininkas ir krepšinio treneris.

 Biografija 
Vaikystę praleido Telšiuose, ten ir susidomėjo sportu. Mokėsi Telšių gimnazijoje, žaidė Telšių „Džiugo“ krepšinio komandoje. 1945–1949 m. studijavo Lietuvos Kūno kultūros institute (LKKI), įgijo fizinio lavinimo dėstytojo specialybę. 1951–1956 m. studijavo Leningrado Kūno kultūros instituto (KKI) aspirantūroje. 1956–1958 m. Leningrado KKI dėstytojas. 1958–1976 m. LKKI Žaidimų katedros dėstytojas.

 Žaidėjo karjera 
Krepšininko karjerą pradėjo 1945 m. KKI komandoje, vėliau atstovavo Kauno „Žalgiriui“. 1946–1951 m. ir 1958 m. Lietuvos vyrų krepšinio rinktinės žaidėjas, žaidė 28 rungtynes, pelnė 111 taškų. 1947–1949, 1951 ir 1952 m. Lietuvos čempionas.

1947–1958 m. SSRS vyrų krepšinio rinktinės žaidėjas. 1947 m. (Tbilisyje) ir 1951 m. SSRS čempionas. SSRS rinktinėje sužaidė 61 rungtynes, pelnė 405 taškus.

1947 m. Prahoje ir 1953 m. Maskvoje – Europos čempionas. 1955 m. Budapešte – Europos čempionato bronzos medalininkas. 1949–1950 m. pasaulio studentų žaidynių čempionas. 1952 m. Helsinkio olimpinių žaidynių ir 1956 m. Melburno olimpinių žaidynių sidabro medalių laimėtojas.

 Trenerio karjera 
1959–1962 m. Lietuvos vyrų krepšinio rinktinės vyr. treneris. 1976–1989 m. Kauno krepšinio sporto mokyklos, 1989–1998 m. A. Sabonio krepšinio mokyklos treneris. 1998–2008 m. Kauno „Žalgirio“ dublerių komandos treneris. Su šia ekipa 2008 m. tapo Nacionalinės krepšinio lygos (NKL) čempionu. Tarp K. Petkevičiaus auklėtinių buvo Modestas Paulauskas, Romualdas Venzbergas, A. Šidlauskas, V. Sarpalius, Z. Sabulis, J. Radykas, A. Žukauskas, A. Linkevičius ir kt.

1952 m. SSRS nusipelnęs sporto meistras. 1976 m. Lietuvos SSR nusipelnęs treneris. 2006 m. apdovanotas LTOK Olimpine žvaigžde.http://www.krepsinis.net/naujiena/legendiniam-lietuvos-krepsininkui-iteikta-ltok-olimpine-zvaigzde/155581 Palaidotas Petrašiūnų kapinėse.http://www.delfi.lt/news/sport/eurobasket2003/article.php?id=18890101

 Šaltiniai 

 Nuorodos 
 K. Petkevičius: „Maloniausios pergalės – su „Žalgiriu“
 Gyva krepšinio legenda nenumalšino pergalių alkio

Kategorija:Lietuvos krepšininkai
Kategorija:Lietuvos krepšinio treneriai
Kategorija:Apdovanotieji Olimpine žvaigžde
Kategorija:TSRS olimpiečiai